Vietnamita - Viquipèdia, l'enciclopèdia lliure\nTiếng Việt (tjə̌ˀŋ vjə̀t (Nord)\ntjə̌ŋ jə̀k (Sud))\n68.058.620 (1999 )\nDistribució del vietnamita\nalfabet vietnamita, Vietnamese Braille (en) , chữ Nôm (en) i alfabet llatí\nSense regulació oficial\nEl vietnamita (Tiếng Việt en vietnamita) és un idioma que pertany al grup de les llengües austroasiàtiques. Es parla a Vietnam, on té l'estatus de llengua oficial.\nTambé hi ha un nombre molt gran d'emigrants de la diàspora vietnamita que parlen aquest idioma a nuclis de Cambodja, Austràlia i alguns països d'Europa i l'Amèrica del Nord. El nombre total de parlants d'aquesta llengua és actualment d'uns 73 milions\nTot i que havia estat parlat a la zona del Vietnam durant mil·lennis, el vientamita només va reeixir a establir-se com a llengua administrativa de les zones on es parla al segle xx, vers el final de l'època colonial de la Indoxina francesa.\n5 Descripció lingüística\n5.1 Les vocals\n5.1.1 Els monoftongs\n5.1.2 Els diftongs i els triftongs\n5.1.3 Les consonants\n6 La gramàtica\nÉs probable que en el passat el vietnamita hagi compartit més característiques amb els altres idiomes de la família austroasiàtica, com una morfologia inflexiva i una varietat més rica de grups consonàntics, però aquests trets actualment han desaparegut de la llengua. No obstant això, el vietnamita ha estat força influenciat per la seva situació a l'àrea lingüística del sud-est asiàtic, per això ha adquirit característiques com la morfologia aïllant i la tonogènesi. Aquestes característiques, tot i que podrien haver existit en la llengua prootaustrasiàtica, han arribat a ésser un dels diversos idiomes no relacionats filològicament del sud-est asiàtic. Per exemple, el tailandès (una de les llengües tai-kadai), el tsat (una llengua membre de la família malaiopolinèsia dins de l'austronèsia) i el vietnamita desenvoluparen tons com a característica fonètica.\nL'avantpassat del vietnamita es localitzava originàriament a la regió del riu Vermell, el que avui dia és el Vietnam del nord, i durant l'expansió posterior de l'idioma i poble vietnamites cap a la zona que actualment és el Vietnam del centre i del sud (per la conquesta de l'antic regne Xampa i el poble cambodjà del delta del Mekong) el vietnamita fou influenciat lingüísticament pels idiomes indi i malaiopolinesis, fins que el xinès començà a dominar políticament cap a la meitat del mil·lenni I aC.\nAmb la dominació política xinesa ve la importància radical del vocabulari i la influència gramatical xinesos. Atès que el xinès fou durant un període llarg l'única llengua de la literatura i el govern, i també la llengua principal de la classe dirigent al Vietnam, molt de lèxic vietnamita consisteix en hán việt, és a dir, paraules derivades del xinès. De fet, mentre que la llengua vernacla del Vietnam gradualment guanyà prestigi al principi del mil·lenni II, continuà escrivint-se en fer servir caràcters xinesos com al Japó, Corea i altres països de l'esfera cultural xinesa.\nMentre el contacte amb Occident creixia, el sistema quốc ngữ d'escriptura romanitzat va ser desenvolupat al segle xvii per portuguesos i altres europeus que es dedicaven al comerç i a la cristianització del Vietnam. Tanmateix, l'escriptura llatinitzada no arribà a dominar fins a principis del segle xx, quan es generalitzà el seu ús en considerar-se que un sistema d'escriptura més senzill podia millorar l'ensenyament i la comunicació de la població en general.\nPaïsos amb major nombres de parlants de vietnamita.\nD'acord amb la publicació The Ethnologue, el vietnamita es parla Alemanya, Austràlia, Cambodja, Canadà, Xina, Costa d'Ivori, Estats Units, Filipines, Finlàndia, França, Laos, Martinique, Nova Caledònia, Noruega, els Països Baixos, el Regne Unit, Senegal, Tailàndia i Vanuatu.\nEl vietnamita pertany al grup viet-muong, de la branca mon-kmer de la família austroasiàtica, una família que també inclou al khmer, que es parla Cambodja, i diversos idiomes tribals i regionals, com els munda, que es parlen al nord-est de l'Índia, i altres més al sud de la Xina i la península malaia.\nEs considera que el vietnamita pertany a la superfamília àustrica (que també inclou les llengües austronèsies com el malai, el txam, el malgaix, el maori, i el hawaià), encara que s'ha discutit la classificació de la superfamilia àustrica, ja que alguns lingüistes el consideren com una llengua aïllada.\nTipològicament és una llengua aïllant.\nActualment, l'idioma escrit usa l'alfabet vietnamita (quốc ngữ o "escriptura nacional"), basat en l'alfabet llatí. Fou originalment una romanització d'aquest idioma, introduïda al segle xvii per un missioner jesuïta provinent de França, anomenat Alexandre de Rhodes (1591 - 1660), que es basava en el treball previ dels missioners portuguesos Gaspar do Amaral i António Barbosa. Es va popularitzar amb l'ocupació francesa del segle xix, i al segle xx pràcticament tots els escrits es feien en quốc ngữ.\nAbans de la invasió per part dels francesos, els dos primers sistemes d'escriptura en vietnamita es van basar en l'escriptura xinesa:\nEl joc de caràcters ideogràfics xinesos estàndard, anomenat chữ nho (caràcters escolars, 字 儒): es feia servir per escriure literatura xinesa\nUna complicada variant, coneguda com a chữ nôm (caràcters del sud / llengua mare, 字 喃) amb caràcters que no es troben en el xinès; aquest sistema s'adaptava millor als aspectes fonètics en què es diferencien el vietnamita del xinès.\nL'escriptura xinesa estàndard, chữ nho, era usada més sovint, mentre que l'escriptura chữ nôm era utilitzada pels membres de l'elit educada (calia saber llegir chữ nho per poder llegir chữ nôm). Tots dos sistemes d'escriptura han caigut en desús en l'actualitat al Vietnam, i el sistema chữ nôm pràcticament ha desaparegut.\nEls sis tons en vietnamita són:\nNgang Ngang Cap to (pla) a (?·pàg.)\n/ Sa ('c Sắc Ascendent á (?·pàg.);\n` Huye^`n Huyền Descendent à (?·pàg.)\n? Ho? I Hoi Profund a (?·pàg.)\n~ Nga ~ Nga Profund (però no tan baix) ã (?·pàg.)\n. Na (.ng Nang Baix, glotal a (?·pàg.)\nLes marques dels tons s'escriuen dalt de la vocal a la qual afecten, amb l'excepció de Nang, on el punt va sota la vocal. Per exemple, el cognom comú Nguyễn comença amb SAMPA / N / (aquest so és difícil de posar al començament d'una paraula per als catalanòfons), i és seguit pel que millor s'adapti a la paraula anglesa "win". L'accent ~ indica un to profund; comença una mica baix, descendeix en el rang del to (pitch), després ascendeix al final de la paraula.\nEl vietnamita, que ha desenvolupat una morfologia aïllant característica de les llengües monosil·làbiques, com s'evidencia pel seu ric sistema tonal i diftongs sil·làbics i triftongs concebuts per diferenciar paraules d'una sola síl·laba, tanmateix, reté moltes característiques d'una llengua polisil·làbica, com s'evidencia en el fet que més de la meitat del seu vocabulari consisteix en paraules multisil·làbiques i compostes.\n1. To ngang: té el contorn gairebé pla amb una baixada lleugera al final. Es diu també Bang o không dấu. 2. To huyền: té l'F0 gradual. 3. To ngã: té un patró global creixent però està interromput per una glotalització en el medi. Per això, està dividit en 3 parts: una baixada curta, un silenci i una pujada brusca. 4. To hỏi: baixa gradualment, després puja fins al nivell original. 5. To sắc: es diu to creixent perquè té una baixada lleugera al principi acompanyada per una pujada brusca al final. 6. To Nang: té una baixada curta interrompuda per una glotalització. (DJO, Trần i Boulakia, 1998)\nHi ha diversos dialectes intel·ligibles entre si (alguns més intel·ligibles que altres). Els tres dialectes principals són:\nVietnamita del nord Dialecte de Hanoi, altres dialectes del nord: Haiphong i diverses formes provincials tonquinès\nVietnamita central Dialecte Huế, Dialecte Nghệ An, Dialecte Quảng Nam Alt anamès\nVietnamita del sud Dialecte de Ciutat Ho Chi Minh, Dialecte del Mekong (oest llunyà) cotxinxinès\nAquests dialectes són una mica diferents pel que fa al to, encara que el dialecte d'Huế és marcadament diferent als altres. Els tons hỏi i ngã són més diferents en el dialecte del nord que en el del sud.\nLes mateixes de l'alfabet llatí: "a", "e", "i", "o", "u"\nLa taula dels monoftongs (les vocals senzilles) a baix és un compost de les descripcions fonètics de Nguyễn (1997), Thompson (1965), i Han (1966). Aquesta és una descripció sobre les vocals del vietnamita de Hanoi (en les altres regions del Vietnam pronuncien aquests sons de forma diferent):\nTotes les vocals són arrodonides, excepte les tres vocals posteriors: /u/, /o/ i /ɔ/, /ɜ/ i /ɐ/ es pronuncien molt curtes, més curtes que la resta de vocals. La /ɐ/ curta i la /ɐː/ llarga són fonemes vocàlics diferents. (El símbol [ː] indica la longitud.) Encara hi ha la qüestió de si /əː/ i /ɜ/ difereixen en qualitat i longitud o només en longitud. La descripció que acabem de fer té en compte que també hi ha una diferència en la qualitat dels sons (segons Thompson (1965)).\nLa correspondència entre l'ortografia i la pronunciació és molt complicada, on una sola lletra pot representar dos monoftongs diferents o monoftong i un diftong. El mateix monoftong pot ser també representat per més d'una lletra:\nTotes les paraules que escrites comencen amb una vocal, realment comencen amb una pausa glotal [ʔ], la qual no apareix representada en l'ortografia.\nEls diftongs i els triftongs[modifica]\nA més dels monoftongs, el vietnamita té diversos diftongs i triftongs. La majoria són d'una vocal seguida per / j / o / w /. (Fonològicament parlant, seria millor considerar-los com una seqüència d'una vocal i una consonant.) La taula a continuació d'aquest text (Nguyễn 1997) indica els diftongs i triftongs del dialecte Hanoi, amb els seus corresponents signes ortogràfics.\n/ɜ/ Diptong Ortografia /j/ Di-/Triptong Ortografia /w/ Di-/Triptong Ortografia\n/j/ mai va després de vocals frontals (/i/, /e/, /ɛ/). /w/ mai es presenta després de vocals arrodonides (/u/, /o/, /ɔ/).\nThompson (1965) diu que a Hanoi, les paraules amb els fonemes "ưu" y "ươu" es pronuncien com a /iw/ i /iɜw/, respectivament, mentre que en altres dialectes del delta de Tonkin es pronuncien com /ɯw/ y /ɯɜw/. Els parlants de Hanoi que pronuncien aquestes paraules com / ɯw / i / ɯɜw / estan fent servir una pronunciació per fonemes, cosa que no esmenta Nguyễn (1997).\nThompson també indica que a Hanoi, els diftongs, "iê" /iɜ/, "ươ" /ɯɜ/, "uô" /uɜ/, poden pronunciar-se com a /ie/, /ɯəː/, i /uo/, respectivament (segons els que suggereixen la pronunciació per fonemes), però davant de /k/ i /ŋ/ sempre se pronuncien /iɜ/, /ɯɜ/, /uɜ/. Nguyễn només diu que sempre es pronuncien com a: /iɜ/, /ɯɜ/, /uɜ/.\nBilabial Alveolar Retroflexes Palatal Velar Glotal\nOclusives p/b t/d, [th]* t [ty] k\nFricatives f/v s/z s/z Z x/[Y] h\nNasals m n ñ N\n/th/ és una oclusiva alveolar aspirada, sorda\nCom moltes llengües al sud-est asiàtic, el vietnamita és una llengua analítica. No fa servir la morfologia per indicar cas, gènere, nombre o temps com la majoria de les llengües europees  (i com a resultat d'això no distingeix entre els verbs conjugats i verboides). És a dir, en comptes de canviar paraules internament per indicar aquestes funcions gramaticals, el vietnamita fa servir partícules gramaticals separades i estructures sintàctiques.\nLes que segueixen són algunes frases en vietnamita amb glosses i traduccions al català:\nGiáp ser estudiant\n"Giáp és estudiant."\nMai molt alt\n"Mai és molt alta." \nPersona això ser (major) germà ell\n"Aquesta persona és el seu germà." (Germà d'ell)\nclassificador gos això no algun.cop bordar en.absolut\n"Aquest gos mai borda en absolut."\nEll sol menjar menjar Vietnam sol\n"Ell només menja el menjar vietnamita."\nFocalització Classificador Marit jo (com a esposa) ell no sortir què\n"Aquest espòs meu, ell no serveix per a res."\nJo (genèric) agradar Focalització Classificador Cavall negre\n"M'agrada el cavall negre."\n↑ Lewis, M. Paul. «Statistical Summaries». Ethnologue: Languages of the World. SIL International, 2009. [Consulta: 22 març 2010].\n↑ En català, per exemple, bol es converteix en bols per formar el plural, i cantar es converteix en cantava per denotar la primera persona del pretèrit imperfet d'indicatiu.\n↑ Mai sol ser un nom femení.\nHi ha una edició en vietnamita\nA Wikimedia Commons hi ha contingut multimèdia relatiu a: Vietnamita\nInformació sobre Vietnamita a la XV edició de l'Ethnologue, amb el codi “vie” (anglès)\nDiccionari vietnamita-català i català-vietnamita\nVietnamese Online Web Application\nEl teclat Vietnamita\nVietnamese text to speech engine An SAPI5-compliant Vietnamese TTS engine.\nObtingut de «https://ca.wikipedia.org/w/index.php?title=Vietnamita&oldid=28580911»\nLa pàgina va ser modificada per darrera vegada el 10 nov 2021 a les 13:26.


El deute de les famílies va caure un 1,7% en l'últim any | Consumer\nEl deute de les famílies va caure un 1,7% en l’últim any\nSe situa en 882.420 milions d'euros, el nivell més baix des de gener de 2008\nData de publicació: Divendres, 02 de Setembre de 2011\nLes famílies van experimentar en el mes de juliol un descens de l’1,7% en el seu deute en comparació del mateix mes de l’any anterior, fins als 882.420 milions d’euros, el nivell més baix des del mes de gener de 2008, segons dades del Banc d’Espanya. La caiguda del mes de juliol s’explica pel descens dels crèdits al consum, que van caure un 3,7% en el setè mes de l’any en comparació de 2010, fins als 207.707 milions d’euros.\nA més, el deute hipotecari va caure un 1,1% en aquest mateix període i es va situar en 671.308 milions d’euros, la qual cosa suposa el 76% de l’endeutament total de les llars. Aquesta proporció es manté des de diversos anys, ja que la caiguda de la inversió en habitatge és paral·lela a la de l’endeutament total, per la qual cosa l’import que les famílies destinen a la seva llar ocupa la major part del seu estalvi.\nSi es compara amb les xifres del mes anterior, el deute de les famílies va baixar un 0,4% al juliol després d’haver-hi repuntado lleugerament al juny. Els crèdits al consum van caure un 1,8%, mentre que el deute hipotecari es va mantenir pràcticament estable.\nEl deute de les empreses va caure un 0,04% en taxa intermensual i un 0,9% en taxa interanual, fins als 1,2 bilions d’euros, hagut de, sobretot, a la caiguda del 2,9% dels préstecs d’entitats de crèdit residents i préstecs titulizados fora de balanç, fins als 868.583 milions d’euros. En canvi, els valors diferents d’accions van créixer un 7,3% en el setè mes de l’any, fins a 67.169 milions d’euros, mentre que els préstecs a l’exterior van augmentar un 2,7%, fins als 351.679 milions d’euros.\núltim any caiguda deute famílies


Bárcenas acusa el PP de Madrid de blanquejar diners de donacions\nL'extresorer afirma que les irregularitats es produïen "des que té memòria"\nMadridLuis Bárcenas es prepara per a la seva declaració dilluns vinent en el judici de la caixa B, que serà públic, però segueix transcendint informació de les seves declaracions a porta tancada que deixen en mal lloc el PP. El 24 de febrer ho va fer en el marc de la trama Púnica sobre el finançament irregular del partit a Madrid i va afirmar davant el jutge que es blanquejaven milers d'euros provinents de donacions. La dinàmica era la següent: entraven diners en metàl·lic –que posteriorment es compensarien amb adjudicacions–, s'entregaven a la tresoreria del PP estatal i després tornaven a la caixa del regional a través de transferències.\n"La seu central del partit es quedava amb aquests donatiu i feia una transferència des dels fons oficials de la seu central a la seu regional. Per què? Perquè no podia pagar determinats conceptes amb diners en efectiu i volien que els diners es reflectissin en els comptes tant bancaris com comptables de la seu regional del partit", va declarar davant el magistrat Manuel García Castellón. "Es rebien quantitats importants", va assenyalar l'extresorer, segons consta en àudios de l'interrogatori al qual han tingut accés diversos mitjans.\nTal com ja va avançar en la confessió coneguda el 3 de febrer, segons Bárcenas les irregularitats comptables eren una pràctica arrelada i així ho va indicar davant el jutge: "Les campanyes electorals de Madrid, des que jo tinc memòria, han suposat una despesa electoral superior al límit màxim permès per la llei. No en tinc cap dubte". L'extresorer assenyala que es blanquejaven entre 300.000 i 400.000 euros a cada campanya electoral del PP de Madrid.\nEn l'interrogatori, va detallar que els presidents, els secretaris generals i els gerents eren els que estaven al corrent d'aquestes maniobres. De fet, va concretar que els secretaris generals sortints instruïen els nous en la mecànica il·legal. Un d'ells va ser Francisco Granados, que fa poc ha demanat un acarament amb Bárcenas per desmentir les seves acusacions. L'extresorer va explicar que entre el 2007 i el 2008 va entregar a l'expresidenta del PP de Madrid Esperanza Aguirre un sobre "marronós" amb 60.000 euros provinents d'una donació de la constructora Ploder.\nLuis Bárcenas PP finançament irregular


Catalan Arts: Mais Imaginarius obre la convocatòria per presentar les propostes artístiques\nMais Imaginarius obre la convocatòria per presentar les propostes artístiques\nEl Festival Internacional de Teatre de Carrer Mais Imaginarius obre la convocatòria pels artistes que vulguin presentar les seves propostes. Aquest tindrà lloc del 28 al 31 de maig del 2020 a Santa Maria Da Feria (Portugal).\nMais Imaginarius permet la participació de diversos llenguatges artístics dins del programa oficial de la 20a edició del festival i té la intenció de promocionar artistes nacionals i internacionals. Per una altra part, els participants seleccionats per a la propera edició passaran a ser candidats a un premi final.\nEl festival té com a objetiu obrir un espai a artistes emergents que mostrin els seus treballs, presentant-los a un concurs de creacions artístiques en l'espai públic. Enguany, també pretén que els carrers s'omplin de propostes que mostrin una varietat artística basada en la diferència de les percepcions i els formats de fer teatre i els models i la construcció de noves identitats artístiques que estableixin un diàleg de creació amb el patrimoni cultural i natural de la localitat.\nEl formulari de sol·licitud s'ha de presentar dins del termini del 16 de setembre al 31 d'octubre del 2019 al correu electrònic mais@imaginarius.pt.\nData límit: 31 d'octubre del 2019


Western Mist Holiday Homes Maraiyur Índia - Ofertes d'hotels amb els MILLORS DESCOMPTES EN LÍNIA\nMaraiyur Complexos turístics\nVeure tots els 19 allotjaments a Maraiyur.\nSP PURAM Road Perumala, Maraiyur, Maraiyur, Índia, 685612 - Molt bona ubicació - Veure al mapa\nMés informació sobre Western Mist Holiday Homes\nDissenyat tant per oci com per negoci, Western Mist Holiday Homes està situat idealment a Maraiyur; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nWestern Mist Holiday Homes ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha recepció 24 hores, magatzem d'equipatge, servei d'habitacions, habitació familiar.\nGaudiu de les comoditats d'alta gama com ara escriptori, balcó/terrassa, ventilador, aparell de televisió, aparell de televisió LCD/pantalla de plasma per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Western Mist Holiday Homes és la vostra destinació si buscau allotjament de qualitat a Maraiyur.


Sarment: Nota de la Comissió de Reis\nEns acostem a les festes de Nadal i des de la Comissió de Reis de Balsareny us convidem a participar amb nosaltres per rebre el Príncep Assuan i SSMM els Reis de l’Orient.\nAquest any el Princep Assuan i el seu seguici ens visitaran el dia 28 de desembre a partir de les 6 de la tarda al Sindicat. Allà tots els nens i nenes que ho desitgin podran entregar les seves cartes al Príncep.\nPer altra banda, tothom que desitgi que els Reis portin personalment els seus regals a casa, podran adreçar-se al local d’entitats (antiga Guarderia) els dies 3 de gener (divendres) de 17 a 20 h i el dia 4 de gener (dissabte) de 10 a 13 hores. Caldrà que ens doneu el nom dels nens que han de rebre els regals, la seva edat, l’adreça on voleu rebre’ls i tan sols us demanem un petit donatiu (mínim) de 5 euros per col·laborar amb l’organització de la cavalcada. Us recordem que NO heu de portar-nos els regals, ja que no disposem d’un lloc segur on guardar-los. Ja us explicarem com ho podrem fer.\nSes Majestats arribaran a Balsareny el dia 5 de gener als volts de les 6 de la tarda. Com cada any, recorreran els nostres carrers fins arribar a la plaça de l’Església, on adoraran el nen Jesús i seguidament seran rebuts a l’Ajuntament. Després del pregó de cada any es dirigiran als trons que tindrem a la plaça, on tots els nens i nenes podran saludar-los i acabar de tancar la seva llista de desitjos.\nDes de la Comissió de Reis volem agrair la col·laboració de totes aquelles persones que, desinteressadament, ens ajuden a fer una cavalcada tan lluïda. Als patges, als xofers dels tractors i furgonetes, als vigilants locals i als membres de protecció civil que vetllen per la seguretat de la cavalcada, als treballadors del Sindicat que ens acompanyen i escolten les nostres peticions, a la Perruqueria Mercè, que ens ajuda a posar “guapos” a SSMM i té cura dels seus pentinats, a tothom qui ens dedica hores del seu temps a maquillar, al Rubi, perquè sense ell no tindríem a punt les carrosses, a la Brigada Municipal per tenir-nos tots els estris a punt, a l’Ajuntament per la seva bona disposició i aquest any volem donar les gràcies sobretot a l’Associació de Comerciants de Balsareny per la seva inestimable ajuda i col·laboració en tot allò que els hem demanat.\nI com cada any, us emplacem a participar amb nosaltres perquè no decaigui una festa tan bonica com aquesta. Tots aquells que vulgueu donar-nos un cop de mà o fer qualsevol suggeriment, o senzillament donar-nos la vostra opinió, podeu fer-nos arribar un correu a l’adreça reisdebalsareny@gmail.com\nPublicat per CCB-Sarment a 23:01\nEtiquetes de comentaris: 2019-11, Societat


Sanitat llança una nova campanya sobre animals davall el lema "adopta, no compres!" - Altea Digital\nSanitat llança una nova campanya sobre animals davall el lema “adopta, no compres!”\nSeguint amb el procés de normalització en la gestió de l’Ajuntament d’Altea, s’ha procedit, tal com obliga la llei, a la convocatòria del concurs públic per a l’adjudicació del servici d’arreplega d’animals abandonats. En esta ocasió, l’adjudicació ha correspost a l’Associació Asoka el Grande.\nEsta associació està molt compromesa amb l’adopció d’animals, especialment gossos i gats. Tenint en compte que disposen d’una extensa pàgina web (www.asokaelgrande.org) en quatre idiomes amb més de 120 animals que esperen que algú els porte a sa casa, l’Ajuntament d’Altea en col·laboració amb Adaa (Associació per a la defensa dels animals d’Altea) i Asoka han decidit posar en marxa la campanya ADOPTA, NO COMPRES, que intenta conscienciar sobre la gravetat dels abandons i la responsabilitat que implica la tinença d’un animal de companyia. Els abandons s’incrementen a mesura que s’acosten els mesos d’estiu.\n” En la seua trajectòria com a associació en defensa dels animals, Asoka ha aconseguit ja l’adopció de més de 1.000 gossos i gats, la qual cosa avala la seua trajectòria i el seu interés per donar un bon futur a què arriben a les seues instal·lacions”, ha afirmat la Regidora de Sanitat, Carolina Punset.\nTenen gossos adults i cadells així com gossos de raça i mescla, en perfectes condicions higièniques i sanitàries. Tots ells estan vacunats, esterilitzats i identificats amb microxip. “Existint tant animals abandonats de totes les edats i races, no té sentit comprar-los i no donar una oportunitat a qui més ho necessita” va afirmar la regidora.\nEls que encontren un animal abandonat han de telefonar primer a la Policia Municipal d’Altea (96 584 55 11). Ells s’encarregaran de transmetre la informació a l’empresa adjudicatària.\nLa Pública llança una campanya per conscienciar…


ECO AMETLLA: LA PRODUCCIÓ D'AMETLLA ECOLÒGICA\nECO ametlla és un projecte demostratiu IRTA-DARP que pretén valorar quins models productius s’adeqüen més a la producció ecològica. S’avaluarà el comportament agronòmic i productiu, per a l’elecció del model productiu més adequat en ecològic. Així la producció serà més sostenible.\nL’aspecte de rendibilitat econòmica es basa a obtenir una ametlla ecològica i a plantejar en la producció dos models en regadiu: intensiu i alta densitat. Això ajudarà a obtenir una elevada producció, però sota el paraigua del cultiu ecològic.\nEl sector de la producció d’ametlla a Catalunya ha evolucionat molt en els últims anys. Ha passat de ser considerat un cultiu tradicional de secà, a la situació actual amb el cultiu en regadiu. No obstant això, la concepció i les necessitats actuals de les explotacions d’ametller no tenen res a veure amb les de fa uns anys.\nPer això el sector necessita nous coneixements tècnics i de gestió que s’adaptin als nous conceptes d’explotació. IRTA i DARP ja estan portant això a cap.\nLa producció d’ametlla ecològica en regadiu té, actualment, molts interrogants: l’elecció del material vegetal, la gestió i control de plagues i malalties, la fertilització, etc.\nAls Estats Units, els grans productors produeixen ametlla amb pela tova que sofreix l’atac d’insectes i de fongs i aflatoxines. Mai serà considerada com ecològica.\nPer tant, s’obre un mercat interessant per a l’exportació d’ametlla ecològica tant als Estats Units com en altres països d’Europa.


About: Josep Torres Cardona\nJosep Torres Cardona (Sant Antoni de Portmany, 18 d'octubre de 1948) és un polític eivissenc, diputat al parlament de les Illes Balears en la VIII legislatura. És tècnic en empreses i activitats turístiques i ha treballat com a autònom en empreses familiars. Militant del Partit Popular d'Eivissa, fou regidor de l'ajuntament de Sant Antoni de Portmany a les eleccions municipals espanyoles de 1979 i 1983. De 2003 a 2001 és membre del Consell Insular d'Eivissa, de 2003 a 2007 conseller d'urbanisme i ordenació turística.\nJosep Torres Cardona (Sant Antoni de Portmany, 18 d'octubre de 1948) és un polític eivissenc, diputat al parlament de les Illes Balears en la VIII legislatura. És tècnic en empreses i activitats turístiques i ha treballat com a autònom en empreses familiars. Militant del Partit Popular d'Eivissa, fou regidor de l'ajuntament de Sant Antoni de Portmany a les eleccions municipals espanyoles de 1979 i 1983. De 2003 a 2001 és membre del Consell Insular d'Eivissa, de 2003 a 2007 conseller d'urbanisme i ordenació turística. Fou elegit diputat per Eivissa a les eleccions al Parlament de les Illes Balears de 2011. De 2011 a 2015 ha estat president de la Comissió de Turisme al Parlament de les Illes Balears. (ca)\nJosep Torres Cardona (Sant Antoni de Portmany, 18 d'octubre de 1948) és un polític eivissenc, diputat al parlament de les Illes Balears en la VIII legislatura. És tècnic en empreses i activitats turístiques i ha treballat com a autònom en empreses familiars. Militant del Partit Popular d'Eivissa, fou regidor de l'ajuntament de Sant Antoni de Portmany a les eleccions municipals espanyoles de 1979 i 1983. De 2003 a 2001 és membre del Consell Insular d'Eivissa, de 2003 a 2007 conseller d'urbanisme i ordenació turística. (ca)\nJosep Torres Cardona (ca)


Federación Anarquista 🏴 Noticias anticapitalistas y informaciones libertarias Primer de maig a 150 anys del temps de les cireres – Federación Anarquista 🏴\nChicago, any 1886. La ciutadania obrera s’organitza contra els abusos i excessos de la burgesia empresarial assentada al poder. Reclamaven quelcom que en l’actualitat hauríem de pensar que està assolit i consolidat, però caldria ser molt agosarat per estar-ne segur del cert.\n– Un volum de conciutadans que viuen o malviuen en l’anomenat «sector terciari banal» caracteritzat per jornades laborals interminables i mal pagades a restaurants, neteja d’hotels, repartidors a domicili, monitoratge per hores… i un llarg etcètera.\n– Una industrialització creixent, concentrat el seu poder en poques mans, amb sobreexplotació extrema dels recursos i contaminació que posa en perill seriós la vida al planeta alhora que fa sentir culpable a la ciutadania mitjançant el «greenwashing».\nI alguns interrogants inquietants…\n– Una eficiència tecnològica que expulsa les persones del lloc de treball, generant atur massiu i un incert futur poc tranquil·litzador per la majoria d’habitants de La Terra: Qui consumirà la producció de les màquines? Amb quina energia? Hi ha darrera de les «rendes garantides» assajos de «societats duals»? «Algú» planeja un nou equilibri demogràfic entre població i recursos que pot implicar veritables pràctiques genocides o eugenèsiques? Fi de les democràcies parlamentàries substituïdes per tecnocràcies «ecofeixistes»?\nManifestació pacífica, violència policial, bomba llençada a la policia de dubtosa autoria. L’Estat Nord-Americà prengué partit en favor de les patronals i reprimí violentament les protestes. Hi hagué fins i tot execucions, penes capitals sense proves ni garanties de judici just: Els «Màrtirs de Chicago». Arrel d’aquests ignominiosos fets els col·lectius populars i obrers prengueren aquesta data com a símbol de l’emancipació de la classe treballadora respecte de les patronals en substitució d’una altra efemèride que fou tan esperançadora de l’emancipació popular com tràgica en la seva repressió: 1871, la Comuna de París, el Temps de les cireres.\nJa fa més de cent anys de la duríssima vaga de la Canadenca, que després d’un esforç estoic fins a l’extenuació per part dels i les treballadores (acomiadaments, repressió policial, solidaritat obrera per mantenir la lluita, fam de les famílies implicades…) va comportar una fita històrica per les classes populars: L’establiment per llei de la JORNADA LABORAL DE VUIT HORES que permetria la dignificació de la vida de les classes obreres i camperoles (8 hores de treball, 8 hores de descans i 8 hores d’oci). Tanmateix la seva implantació efectiva fou paper mullat a molts indrets i les organitzacions sindicals foren les que lidiaren amb patrons i latifundistes per la seva aplicació efectiva davant la passivitat còmplice de les autoritats dels Estats.\nDe retorn al segle XXI hom és prou madur per reflexionar en relació al context social actual i la necessitat, o no, de sindicats i organitzacions impulsores de reformes, millores o transformacions estructurals. Tanmateix de concebre les estratègies de lluita com a tals amb l’objectiu d’arribar a La Idea o com a objectius consumibles i de rol.\nAquest 2021 la població sembla ser que estem normalitzant que els mateixos poders fàctics responsables de la pandèmia mundial que delma els nostres estimats i estimades en forma de morts i atur laboral, minvin perillosament les nostres llibertats ciutadanes d’expressió, manifestació o moviment. La cirereta del pastís és aconseguir que la víctima se senti responsable de tot plegat i es llenci a abraçar el segrestador i maltractador: la síndrome d’Estocolm i de la dona maltractada en perfecta emulsió.\nEn aquest context arribem al Primer de Maig. Som molt conscients que a més de la militància ideològica les organitzacions sindicals tenen un gran volum d’afiliació menys amarada de l’ideari emancipador, i que se l’ha d’atreure i s’hi ha de comptar per no cometre de pecats avantguardistes i executivistes que reprodueixen una i una altra vegada noves jerarquies i esdevenen per si mateixes la mort de l’emancipació.\nA UNA MILITÀNCIA, A UNA CIUTADANIA EMANCIPADA, NO SE LA MANIPULA NI SE L’ENGANYA, I PREN DECISIONS SÀVIES I SOBIRANES. POTSER AQUESTA ÉS LA CLAU DE VOLTA.\nELS BONS MARINERS NO EN NECESSITEM, DE PATRÓ. NO EN VOLEM.\nDia 11è dia del mes de Floreal de l’any 229 del Calendari Republicà\nNo has de tornar el temps de les teves visites mÈdiques! ★ 1 de mayo: Ahora más que nunca Contra las Desigualdades Sociales ★ 1r de Maig: Ara més que mai Contra les Desigualtats Socials ★ Del 12 de maig al 2 de juny, Exposició fotogràfica a Alacant 1r de maig: Unim-nos i responguem als atacs del capital Temps de Suport Mutu Paulo Freire, esperança en temps ombrívols al Brasil de Bolsonaro El temps de visita mÈdica no l’has de tornar! “La falta de temps alimenta comportaments insostenibles” Et pendant ce temps, dans la forÊt lacandone 19a Marxa contra les presons i en solidaritat amb les persones preses Iniciativa Ciutadana Europea per la supressió de les patents assoleix les primeres 100000 signatures “Las YPJ les permite a las mujeres lograr todo aquello que les privó el patriarcado”


Tòniques de platja de grans mides (59 fotos): túniques, barnussos per a la roba-túnica completa, de gasa llarga.\nNo tots ens sentim còmodes a la platja. Per descomptat, a moltes noies els agrada fer gala de vestits de bany en miniatura, mostrant figures intel·ligents, però també hi ha qui no li agrada estar en un lloc tan concorregut sense gairebé roba. Va ser per a persones tan modestes que es van inventar les túniques de platja.\nCamises simples i lleugeres s’assenten fermament en l’armari d'estiu de les fashionistas urbanes, però sobretot aquest vestit va ser apreciat per les joves amb formes curvades.\nAvui us explicarem les característiques de les túniques d'estiu per a noies i dones completes: sobre el que són, què heu de tenir en compte a l'hora de triar i amb què podeu utilitzar.\nDe tota l’enorme varietat de models de túniques de platja, les noies amb corbes són les més adequades per a les següents opcions:\nBarnús tunica Pot ser tant un tipus de desgast per a la llar com un estil de platja. Ella és un vestit lleuger amb mànigues, que està embolcallat al cinturó. Models d’aspecte especialment espectaculars a terra, cosits amb un teixit translúcid.\nVestits de túnica per a la totalitat tenen moltes variacions. Normalment, es tracta de models allargats que es poden utilitzar com a vestits. Es distingeixen per un tall lliure, una cintura subratllada i una petita màniga.\nTúnica de punt - Aquesta és una gran opció per a roba lleugera per a la platja, que, a més, es pot crear amb les seves pròpies mans. La túnica de punt feta de primes fils de cotó es convertirà definitivament en el punt culminant del vostre look d'estiu.\nLes túniques de platja poden tenir diferents longituds: de molt curta durada, que no cobreixen gaire els malucs, fins al terra, de llarg. La primera opció és adequada per a les belleses completes i altes que poden presumir d’unes parts iguals.\nSi sou el propietari de malucs magnífics, les túniques de platja de longitud mitjana us apropen perfectament, aproximadament fins a un genoll. Complementa la imatge de sabates amb talons o falques.\nLes túniques de vol amb una longitud per sota del genoll semblen increïbles, especialment el model amb olor i talls elevats.\nEs recomana a les noies amb formes de luxe que portin tòniques tan completes amb un bell vestit de bany tancat.\nEls materials dels quals es cusen robes de platja han de complir diversos requisits importants. Per tant, la tela de la túnica de la platja hauria de:\nser predominantment natural;\npassar bé l'aire;\nabsorbeix la humitat;\nser resistent a la llum solar directa i a l’aigua (inclosa la sal).\nAquest requisit correspon a molts materials, per exemple, tots els teixits de cotó prims. Tòniques de platja de cotó: aquesta és probablement l'opció més popular i assequible.\nGran demanda i túniques de gasa. Un teixit lleuger i translúcid emfatitza eficaçment la dignitat de la figura, alhora, que amaga els seus defectes.\nMolts propietaris de formes magnífiques prefereixen vestits de tons foscos i les coses més preferides del seu armari són les de color negre. Per a la platja, aquesta no és la millor opció, perquè a la calor i al sol en una túnica negra no us sentiràs gaire incòmode.\nA més, la costa és un lloc on voleu gaudir de la vida i gaudir dels colors brillants de la natura. Per tant, es recomana donar preferència a les túniques de platja en tons brillants, saturats o lleugers per a totes les dones de moda, independentment de la mida del cos.\nPer cert, si voleu que aparegui més prim, pareu atenció a les túniques de tons freds, per exemple, lila pàl·lida, menta, turquesa, porpra, fúcsia, etc.\nAmaga la panxa que sobresurt i formeu les proporcions correctes de la figura que ajudarà a la túnica amb una cintura alta. L’escot en forma de V fa que el coll sigui visualment més llarg i cridi l’atenció sobre la zona de decollet.\nLes túniques estampades sovint semblen més interessants que els models simples, però no totes les imatges són bones per a les noies grasses. Escollir una túnica de platja amb una impressió, deixar models amb adorns petits i un patró horitzontal.\nEls plecs verticals, les insercions de contrast lateral, el doblatge allargat a la part posterior i el disseny seleccionat us ajudaran a semblar visualment més prim. Eviteu les volants, les cortines i una altra gran decoració a les zones amb problemes.\nEn primer lloc, és, per descomptat, un vestit de bany, perquè a la platja sense ell de cap manera. Trieu un model de vestit de bany a la vostra discreció, però recordeu que hauria de decorar-lo, no espatllar-lo. Per a belleses completes, els estilistes recomanen vestits de bany sòlids, així com models amb calces altes i gots modelats.\nEl segon punt important són les sabates. Les sabates de platja haurien de ser còmodes, de manera que aquí us ajudaran a fer servir diverses sandàlies, pissarres i sandàlies. Els talons alts diuen, si aneu a la platja "civilitzada" amb passarel·les en terrasses.\nNo us oblideu dels accessoris. A més de les grans bosses de platja, els barrets de palla i les ulleres negres, poden ser joies lluminoses: comptes, polseres, arracades massives, etc.\nCombinació guanyadora: Una túnica blanca i solta amb insercions de puntes es combina amb un vestit de bany negre i un bronzejat daurat.\nHumor de vacances: Una túnica de tall senzill amb mànigues llargues i un escot triangular, impressionant gràcies a la impressió original de colors.\nSplendor de cordons: la túnica de neu blanca d'una silueta lacònica sembla simplement luxosa, ja que és cosida de teixit translúcid calat, sota el qual surt un banyador brillant.


"La tensió continuada" | Partit Demòcrata Europeu Català Sant Cugat\nInici / “La tensió continuada”\n// L’objectiu de l’anunci d’un recurs contenciós fantasma és assolir allò que les urnes els va negar.\nUna associació veïnal ha presentat recentment un recurs contenciós administratiu fantasma, del qual tothom en parla i ningú no ha vist, sobre la modificació del Pla general metropolità de les zones verdes de Valldoreix, amb el suport entusiasta de tots els partits de l’oposició de Sant Cugat.\nFet paradoxal, ja que mostra el poc rigor d’aquests a donar suport a un text i a una acció judicial inexistent. Voldria amb aquest escrit afegir unes aportacions complementàries a les quals fa l’Ajuntament atesa les meves responsabilitats al llarg del mandat passat.\nL’objectiu d’aquesta complexa modificació era preservar el model de territori que coneixem avui dia a Valldoreix i preservar les arques públiques de les futures i costoses sentències d’expropiació. Com es feia? Adquirint i preservant can Montmany (recorden la problemàtica de fa una dècada amb la fundació d’ajut als toxicòmans que s’hi volia implantar?), alliberar can Busquets de la depredació urbanística, arribar a compensacions amb propietaris de les zones verdes per evitar les expropiacions i, per últim, aconseguir sòl per desenvolupar-hi polítiques d’habitatge públic.\nS’ha de dir que la dita modificació va començar amb mal peu, ja que la primera aprovació feta l’any 2010 acordada amb l’EMD del govern de progres (sense accent a la e) de la Sra. Turu, no va acontentar a ningú. Recordo la trobada de la Nau de Cultura plena a vessar, el mes de novembre del 2011, com la més multitudinària que s’ha fet recentment a Sant Cugat.\nPer mitjà d’establir diferents estratègies segons les casuístiques de cada cas vam anar assolint diferents acords: amb els veïns de l’estació de Valldoreix es va acordar la legalització dels seus habitatges, ja que es troben en sòl d’equipaments des del 1976. Amb els que volien ser expropiats vam assolir un pacte equilibrat en la compensació, amb els que volien mantenir la seva propietat es van signar un centenar de convenis per tal de poder fer uns parcs lineals al llarg de la riera i poguessin mantenir 2/3 de les seves propietats amb la legalització de construccions auxiliars existents.\nAls veïns de la zona de l’avinguda d’Escayola se’ls va descarregar de l’obligació de pagar els ponts de Rossinyol, Merla i Pardal, i a la ubicació inicial prevista de l’habitatge de protecció oficial es preveu una àrea esportiva de 10.000 m2 a l’encreuament de la riera Nonell i Clavell, a cedir a l’EMD segons el conveni subscrit (acord cinquè) i que ningú no recorda a l’hora de parlar de l’acord entre Ajuntament i EMD.\nL’objectiu de l’anunci d’un recurs contenciós fantasma és assolir allò que les urnes els va negar i fonamenten la seva actuació a base d’una tensió continuada, com a estratègia política, envers l’Ajuntament, i sobretot l’EMD i el seu president com a modus operandi. És ple de contradiccions i aiguabarreig, i si de passada es pot tirar la pedra i amagar la mà acusant algú o altre de prevaricació doncs més soroll mediàtic tindrà, que la converfòbia avui ven i està de moda.\nEl curiós és que, com sempre, es critica molt, però no hi ha cap proposta alternativa. Poso quatre casos de contradiccions i confusions interessades:\nPrimer, s’acusa l’Ajuntament d’haver malversat una quantitat ingent de diners. Error: de la caixa consistorial no ha sortit ni un sol euro, aquesta és la gran virtut d’aquest planejament: cost 0. A través de compensacions urbanístiques Promusa ha adquirit sòl i sostre per poder continuar fent la seva política d’habitatge. Totes les valoracions econòmiques han estat fetes, aprovades i ratificades pels tècnics de l’Administració i són públiques. I els comptes de Promusa, auditats i aprovats.\nSegon, es nega la funcionalitat dels parcs lineals que es preveuen al llarg de les rieres de Nonell i Clavell, però volen mantenir els convenis signats amb els veïns. En què quedem? Els convenis signats, tot i reduir l’amplada inicial del parc no en malmeten la seva funcionalitat, beneficien el patrimoni dels que hi viuen i crearà una nova xarxa per a vianants i bicicletes a l’interior de Valldoreix desconeguda fins ara i que era la base del projecte de #ReconnectaEnVerd.\nTercer, es fa èmfasi en les suposades pèrdues de l’EMD davant de l’ajuntament. S’ha de dir que les administracions no competeixen entre elles, sinó que col·laboren, ja que el seu objectiu comú no és un benefici empresarial, sinó un servei a la ciutadania, i cada administració ha de desenvolupar allò que, segons les seves competències, estigui més capacitada, per evitar duplicitats i sobrecostos innecessaris. És aquest el cas d’allò que es pugui arribar a desenvolupar a l’estació de Valldoreix (si és que s’acaba fent) i que recordo legalitzaria els habitatges existents. Afegir-hi que el pàrquing de pagament a l’estació és una mentida interessada més, per confondre.\nQuart, un dels impulsors del contenciós ha criticat (entre altres coses) l’augment de parcel·les unifamiliars, a prop d’un centenar, que suposarà aquesta modificació de planejament. S’ha de dir que es va fer un estudi precís i concret sobre aquest aspecte que servia per ubicar puntualment aquests terrenys de manera que completessin quirúrgicament el teixit urbà inacabat entorn de les rieres de Valldoreix. Doncs bé, aquest senyor, arquitecte per a més detalls i assessor d’ICV, ha publicat una munió d’escrits en contra del model actual de nuclis urbans com Valldoreix a “Estratègies vers la ciutat de baixa densitat: de la contenció a la gestió” (Muñoz et altri 2004, Ed. DiBA) defensa la densificació exponencial de les àrees de baixa densitat per poder ser sostenible econòmicament i ambientalment. Què vol dir això darrer? Doncs que d’una parcel·la unifamiliar on avui es pot construir PB+2, en surtin tres habitatges. Ras i curt: multiplicar el nombre d’habitatges per tres. Això és preservar el Valldoreix que coneixem? I ara diu tot el contrari. Oportunisme fàcil i interessat.\nCinquè, es continua insistint que l’antic propietari de les parcel·les de can Montmany té encara l’obligació d’urbanitzar el camí de la Salut. No és cert, es va comptar el cost de la dita càrrega al moment de fer la valoració de les finques i correspon a l’Administració executar quan ho estimi oportú perquè és un sistema viari bàsic d’accés a un nucli habitat, tal com diu la Llei i la jurisprudència.\nTotes aquestes explicacions s’han donat tantes vegades com ha calgut, a les comissions informatives de territori, als plens de l’Ajuntament de Sant Cugat amb les seves actes públiques, on només en Joan Calderón i en Ferran Villaseñor, des de la discrepància, entengueren l’abast de l’operació, als consells d’administració de Promusa, a la Junta de Veïns de l’EMD, fins a tot a ERC que no estava representada en aquell moment al consistori, i al Consell de la Vila de l’EMD, on vam estar donant explicacions durant més de tres hores als mateixos que, avui, presenten la demanda invisible.\nDefenso, per tant, públicament l’oportunitat de la MPGM, la seva legalitat absoluta i l’honorabilitat de tots aquells que d’una manera o altra hi prenguérem part. La tensió continuada és contínua i continua.\nPere Casajoana és arquitecte i extinent d’alcalde d’Urbanisme a Sant Cugat (2011-2015)\nPublished 3 de juliol de 2017\n‘A Sant Cugat sabem “FESTAJAR”‘\nCarmela Fortuny – tertúlia Cugat.cat\n56STr1 * Time limit is exhausted. Please reload the CAPTCHA. dues + = onze\nPrevious post Hem aconseguit desprogramar el Vial de Cornisa, una cicatriu al mig de Collserola\nNext post Sant Cugat, ciutat d’acollida


PROU COMUNISME: Els Mossos comencen a detenir els 'indignats' identificats pel setge al Parlament\nPublico un article del blog no oficial de la policia de Catalunya relacionat amb les detencions fetes a pressumptes agressors de la democràcia i de la voluntat de Catalunya.\nDetencions polèmiques pels fets del 15J al Parlament ?!?\nAquest matí, només filtrada la notícia, el twitter ha començat a treure fum. La previsió de 22 detencions per part dels Mossos d’Esquadra, ordenades per l’Audiència Nacional, pels fets del 15J al Parlament han encès la flama i tuits i retuits han fet la resta. En aquell moment, un pensament contrariat m’apareixia en la ment: què podia pensar, que resulta certament curiós les mostres d’afecte cap als 22 imputats per causar aldarulls, desordres públics i principals instigadors del bloqueig al Parlament, seu de les decisions més importants que afecten aquest país? Només a tall d’apunt, la gent recorda que més de 3 milions d’electors van votar a les diferents formacions polítiques que actualment tenen representació a la cambra catalana? És que aquests electors no tenim drets? Apostant per una reflexió en veu alta: penseu que s’ha de respectar a aquells que no respecten res, que abanderen tenir molts drets i poques obligacions, i que pensen que qualsevol pensament o idea justifica obviar les regles del joc democràtic quan hom li plagui?[Resultats de les Eleccions 2010 al Parlament de Catalunya]\nÉs constant la criminalització de titulars de premsa que, procurant un judici paral•lel, incriminen aquells detinguts policials per un o altre delicte, i sovint, la ciutadania ho accepta. Ara bé, avui a l’ambient es respira tot el contrari, sembla com si la justícia, i de retruc, la policia, hagin de justificar fer el que cada dia fan: identificar els delinqüents (el Codi Penal tipifica nombrosos delictes, no només persegueix els robatoris, les violacions o les violències domèstiques), detenir-los i recollir-los en declaració. Encara no acabo d’entendre la solidaritat social, no cap a les idees o plantejaments del moviment 15M, que es poden entendre, compartir o rebutjar, sinó l’amnistia cap a aquells que sobrepassen els límits legals conscients d’allò que estan fent però emparats amb el possible anonimat que els pugui facilitar la ciutadania.\nEspero que els assistents a la manifestació convocada per avui a Barcelona tinguin clar què reclamen, per què si la protesta s’ha de centrar en l’actuació policial arran d’una decisió judicial i no en possibles mancances, injustícies o errors del sistema, les proclames tornaran a veure’s abocades al fracàs. La complicitat amb el gamberrisme, la burla a les institucions i l’aposta pels desordres públics resta credibilitat a certes reclamacions que es podrien incloure, ben plantejades, en els debats de política general de qualsevol estat o país.\nSeguidament us deixo amb la notícia del diari ARA que podeu llegir totalment aquí\nEtiquetes: Generalitat de Catalunya, Mossos d'Esquadra, Spanish Revolution


Il Mulino del Castello Garlenda Itàlia - Ofertes d'hotels amb els MILLORS DESCOMPTES EN LÍNIA\nIl Mulino del Castello\nApartament Estudi - Sala d'estar separada\nVia Lerrone 67, Garlenda, Garlenda, Itàlia, 17033 - Veure al mapa\nMés informació sobre Il Mulino del Castello\nSi el que està buscant és per un hotel ben situat a Garlenda, no busqui més enllà de Il Mulino del Castello. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nIl Mulino del Castello ofereix un servei impecable i compleix amb totes les exigències dels més experimentats viatgers. Per a la comoditat i comfort dels seus clients, l'hotel ofereix habitació familiar, instal.lacions de barbacoa.\nGaudiu de les comoditats d'alta gama com ara calefacció, balcó/terrassa, aparell de televisió, aparell de televisió LCD/pantalla de plasma, nevera per tal de relaxar-vos després d'un cansat dia. Les instal.lacions d'oci de l'hotel, que inclouen jardí estan dissenyades per escapar i relaxar-se. Il Mulino del Castello és la vostra destinació si buscau allotjament de qualitat a Garlenda.\nTots els tipus de viatgers (31)Parelles (3)Viatgers en solitari (1)Famílies amb infants petits (24)Famílies amb infants grans (1)Grups (3)


Hunguest Hotel Sun Resort Herceg Novi Montenegro - Ofertes d'hotels amb els MILLORS DESCOMPTES EN LÍNIA\nSveta Bubala Bb, Topla, Herceg Novi, Montenegro, 85340 - Veure al mapa\n"Spacious room with jacuzzi and large balcony overlooking sea..."\nTant si es tracta d'un viatge de plaer com si és de negocis, Hunguest Hotel Sun Resort és una elecció d'allotjament magnífica quan visiten Herceg Novi. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Hunguest Hotel Sun Resort és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, recepció 24 hores, magatzem d'equipatge, transport hotel/aeroport, instal·lacions per a reunions i banquets .\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, servei de despertador, escriptori, mini bar a cada habitació. Durant el dia podeu gaudir de l'atmòsfera relaxant de bany, sauna, piscina exterior, massatge, solàrium. Hunguest Hotel Sun Resort és la vostra destinació si buscau allotjament de qualitat a Herceg Novi.\nTots els tipus de viatgers (178) Parelles (77) Viatgers en solitari (15) Famílies amb infants petits (33) Famílies amb infants grans (26) Grups (28)\nРасположение на побережье, большой бассейн, собственный пляж


L’OCM inicia la temporada a Vila-seca amb la pianista Judith Jáuregui\nL'Orquestra Simfònica Camera Musicae actuarà el proper dissabte 28 de setembre, a les 19h, a l'Auditori Josep Carreras\nLa pianista Judith Jáuregui acompanyarà el proper dissabte l'Orquestra Simfònica Camera Musicae (OCM), a l'Auditori Josep Carreras CEDIDA\nDimarts, 24 Setembre 2019 22:32\nL’Orquestra Simfònica Camera Musicae inicia la seva temporada a Vila-seca el proper dissabte 28 de setembre, en el marc d’una gira de concerts amb la pianista Judith Jáuregui i el mestre Tomàs Grau. Pianista i orquestra viatjaran també aquesta tardor a Madrid, Múrcia i Saragossa amb el concert titulat "Judith Jáuregui & OCM", interpretant Schumann i Txaikovski com a protagonistes.\nLa primera cita de la gira amb l'Orquestra Simfònica Camera Musicae sota la direcció del seu director titular i artístic, Tomàs Grau, serà el dissabte 28 de setembre, a les 19:00h, a l'Auditori Josep Carreras de Vila-seca. Un repertori que inclou el Concert per a piano i orquestra de Schumann i la Patètica de Txaikovski. Schumann és un autor amb el que la pianista es sent especialment unida (com ho demostra el primer títol de la seva discografia Robert Schumann, el arte de lo pequeño).\nTambé cal destacar el gran contingut emocional de la Patètica, en la qual Txaikovski aconsegueix en cada un dels quatre moviments alterar el nostre estat d'ànim i fer-nos sentir des de la tristesa a la alegria passant per la solitud, la malenconia i l'esperança. A més, es parla d'aquesta obra com una simfonia d’Ethos perquè ens explica amb detall la personalitat i el caràcter del compositor. Per aquest motiu i perquè va morir nou dies després de l'estrena, també ha estat considerada com un 'testament vital' i fins i tot com un Rèquiem.\nLes entrades del concert a l’Auditori Josep Carreras es poden adquirir tant al web auditorijosepcarreras.cat com a les taquilles i tenen un preu general de 20€.


Famílies contràries al Plurilingüisme insten PP i Cs a elaborar un pla contra la seua "imposició" - Diari La Veu\nEscriba el número 106417\nFamílies contràries al Plurilingüisme insten PP i Cs a elaborar un pla contra la seua "imposició"\nEl Foro por el Derecho a Elegir Lengua Vehicular anuncia noves mesures judicials contra el Decret, suspés cautelarment pel TSJ\nEl Foro por el Derecho a Elegir Lengua Vehicular convocarà les entitats que han recorregut contra el Decret de Plurilingüisme al Tribunal Superior de Justícia valencià (TSJ) i els partits polítics que li són contraris per a "vertebrar un pla davant del caos que reina en el sistema educatiu i la desobediència del conseller d'Educació, Vicent Marzà, a la suspensió cautelar dictada fent ús d'un decret llei".\nLa plataforma, integrada per diverses associacions de famílies contràries a la norma, ha manifestat en un comunicat les seues "clares intencions d'orientar-se a la solució política del plurilingüisme, ja que queda menys de dos anys per a les eleccions". "Davant l'última decisió de la Generalitat per a culminar la seua dictadura lingüística –en referència al nou decret llei–, el Foro proposa un pla que combina accions judicials i de comunicació", han explicat.\nD'aquesta forma, "s'instarà a la participació dels partits polítics per a conjuminar forces i que realitzen accions dins de la seua competència i en les quals tenen potestat per a frenar l'últim decret llei". Així, es convocaran entitats "rellevants" que s'han manifestat en contra del Decret, el PPCV i Cs per a "concretar un full de ruta d'actuacions". També preveuen incorporar altres partits sense representació a les Corts en posteriors reunions. L'objectiu és instar al fet que cada partit vaja exposant detalls sobre els futurs plans de plurilingüisme que cal aplicar si dins de dos anys arriben al govern de la Generalitat.\nA curt termini, l'entitat ha avançat que preveu noves denúncies i recursos judicials i que s'està treballant en la interposició d'una demanda en el TSJ amb data límit el 26 de setembre. Al mateix temps, informarà la comunitat educativa i tota societat sobre les propostes de cada partit "perquè en les eleccions de maig de 2018 voten atenent els seus interessos".\nL'associació ha criticat que, "en aquest inici de curs, molts centres estan canviant llengües vehiculars, llengües base" i que "les famílies s'han vist abocades a realitzar compres de llibres; fins i tot, compres massives realitzades pels centres sota el paraigua del projecte Xarxa Llibres, que s'ha convertit en un instrument complementari en la imposició de llengües".\nEl Foro també denuncia que la Conselleria ha tingut més de tres mesos per a donar instruccions a la comunitat educativa sobre la suspensió cautelar, però que ha optat per "desobeir el TSJCV, tribunal que ja ha advertit Marzà per la seua inacció", han asseverat.\nL'entitat ha criticat que l'última mesura del Consell per a no complir la decisió del TSJCV, el decret llei, no permet recursos ordinaris. "L'última iniciativa del Consell no hauria sigut necessària si s'haguera organitzat un procediment d'escolarització alternatiu o una altra via perquè els pares recuperaren el dret a escolaritzar amb la prioritat correcta, segons el decret 2012", ha afegit el Foro.\nEscriba el número 695708


Entrades a 17€ per veure 'Imparables' amb el Quartet Mèlt - Teatre Barcelona\nFinalitzada: Entrades a 17€ per veure ‘Imparables’ amb el Quartet Mèlt\nEl Quartet Mèlt presenta Imparables, un espectacle que vol oferir un viatge en el temps i la música que ens durà des de finals del segle XIX fins avui en dia. Reviurem moments especials de la nostra història i quines eren les músiques que s’escoltava aleshores. El punt de partida serà els Cors de Clavé, quan encara no existia cap suport per escoltar música gravada. A partir d’aquí viurem d’entre altres èpoques els cabarets de Barcelona dels anys 20, la Catalunya republicana, la Guerra Civil, la vaga dels Tramvies, la visita dels Beatles o els Jocs Olímpics de Barcelona.\nTeatre Barcelona t’ofereix entrades a 17€ fins la funció del 30 de juny. Per aprofitar la promoció només has de clicar a COMPRA ENTRADES.\nQuartet Mèlt: Imparables


goterris: EL BARRANC DE LES LLOMES DES DE LA MONTALBANA\nUn dimecres més eixim aprofitem la vesprada lliure per a estirar les cames pel monte. I un dimecres més ve amb nosaltres Juanramon, per tant quedem a meitat camí per fer ruta.\nHui comencem a la Montalbana d'Ares i la idea és pujar a fer la faixa del barranc de les Llomes.\nArribem a la Montalbana i trobem ja Juanramón que ens espera. Ens amanim ràpidament i comencem a caminar perquè encara que el dia ja allarga tampoc és qüestió de tornar massa tard a casa.\nLa primera dificultat que tenim és trobar el camí d'eixida. El track no està massa clar i pel camí lògic hi ha un cartell de propietat privada. Finalment veiem que és eixe el punt on comença la pista que hem de seguir, pujant cap a les pintures rupestres de la Remisia.\nEl camí formigonat puja fent una gran volta però només passar una portera una fletxa pintada ens marca la drecera del camí vell que munta la costera sota el carrascar que ocupa tota la solana de la Remisia.\nRetrobem el camí dels cotxes a l'arribar al mas de Gassulla, encara en bone estat tot i què no s'hi veu vida. Des d'ací tenim ja unes bones vistes de la rambla Carbonera i de l'ampla vall que obre entre les muntanyes.\nPista del mas de Gassulla.\nDrecera al mas.\nMas de Gassulla.\nEl camí es fa més estret i travessa alguns bancals erms, voltats de carrasques abans de passar pel costat del mas de la Remigia, del que prenen nom les pintures rupestres.\nDeixem el mas (o maset doncs és molt menut) de la Remigia a l'esquerra, al carasol i dominant la vall. La casa encara està bé però la pallissa s'ha enfonsat.\nPassat el mas la senda puja de seguida a buscar l'abric on són les pintures. Fa anys que una paret de pedra les protegeix però de fa poc s'ha afegit una nova tanca per fer més difícil l'accés i així assegurar la seua conservació.\nCamí del mas de la Remigia.\nMaset de la Remigia.\nContinuem per un senderol que recorre les pintures per baix, travessant un carrascalet als seus peus i mirant de trobar un lloc per pujar el cingle. Finalment trobem un pujador que ens permet accedir a la lloma de les Pallisses. I és que el paisatge d'esta part del terme d'Ares presenta un contrast molt gran entre les altes i planes llomes, deforestades per a pastures en la seua major part, i els barrancs que s'encaixen entre elles, voltats de cingles i costeres on s'arreceren els carrascars i roureres.\nPujador a les llomes.\nCaseta de pedra a les llomes.\nAres des de les llomes.\nTravessem per dalt l'extrem de ponent de la lloma que s'estén entre el mas de Ferrando i el maset de la Rulla. Davant nostre queda, amagat, el barranc del Pinello que aboca a la Vall i, de l'altra banda destaquen les moles d'Ares i el poble als voltants de la moleta del Castell.\nTravessem les llomes cap al cingle que les tanca pel nord mirant de trobar un baixador cap al barranc. Ens cal seguir a l'esquerra un assegador que hi passa fins que trobem un baixador a la dreta que ens porta just sota els cingles.\nSeguint la base dels cingles anem buscant un teix mil·lenari que hi creix. No és l'únic perquè pels voltants i arrapats a les penyes fugint de persones i animals hi ha altres teixos més menuts. Finalment el trobem i bé paga la pena fer-li una visita; no és molt alt però té un port excel·lent i un tronc més que considerable, i el roure que té de veí tampoc és un jovenet.\nSota els cingles de les llomes.\nBarranc de les Llomes o del Pinello.\nLa Vall i la Mola d'Ares.\nTeix mil·lenari del Pinello.\nDeixem enrere el teix i mirem de baixar al fons del barranc i ens toca fer una gran volta entre els bancals per poder trobar un baixador per on, no sense dificultat a causa de la gran pendent, podem baixar al barranc.\nAl barranc hi ha un xic refent una tanca per als animals i ens acostem per preguntar-li la millor manera de pujar cap al mas de n''Oller. Ens indica el punt per on podem travessar la tanca i el camí que hem de seguir fins a una fonteta amb una pica de pedra on s'agafa un camí que hi puja. No ens entretenim molt perquè a nosaltres encara ens queda molt de camí i a ell molta faena per fer abans es faça fosc.\nBancals al Pinello.\nBaixador al barranc.\nCamí vora el barranc del Pinello.\nFonteta amb pica de pedra.\nSeguint les seues indicacions arribem a la fonteta on mor un entrador de cotxe. Per dalt trobem el camí de ferradura que puja per la solana del barranc cap al mas. Es tracta d'un camí ample i ben traçat, empedrat i amb grasades en alguns trams. Segurament fou un camí important perquè és el camí més curt des del mas a la font del Pinello, el principal punt d'abeurada de tota la rodalia i on fan cap molts camins i assagadors.\nSeguim el camí que travessa el carrascar i és molt clar fins que arribem dalt la lloma del mas. A partir d'ací la vella traça es perd però sortosament hi ha fites i, seguint-les, arribem al mas.\nMentre caminem a l'altra banda del barranc es veuen clarament les faixes per on hem de tornar. Hi ha tres i hem de seguir (segons les indicacions de Ramiro) la del mig.\nGrasades al camí al mas de n'Ollé.\nFites prop del mas de n'Ollé.\nFaixes del barranc de les Llomes.\nNo ens acostem al mas sinó que per davant d'ell busquem entre els tancats el camí que va del mas de n'Oller al mas de les Llomes. El començament és un poc difícil de trobar però acostant-nos al barranc trobem el començament.\nDes d'ací es veu clarament el mas de les Llomes, molt propet però amb el barranc entremig. Antigament els masovers de les Llomes i de n'Oller s'arrimaven a banda i banda del barranc per a passar-se informació o simplement per a parlar sense haver de fer tot el camí de baixada i pujada.\nNosaltres sí que farem el camí de baixada pel camínal estret que ens baixa entre el carrascar.\nMas de n'Ollé.\nArribem al fons del barranc i el travessem pujant per l'altra banda, però no seguim el camí al mas sinó que, des d'ací, continuem recte buscant les faixes. Amb l'ajuda del track que porta Ramiro i la descripció intentem trobar la faixa bona (al final crec que no ho fem) entre les tres que hi ha. Després de pujar i baixar ens quedem al mig o almenys això pensem, i seguim avançant entre l'ampla faixa.\nLa faixa que hem triat (o trobat) es passa bé, només en algun lloc s'estreta i fins i tot a meitat trobem una portera el que vol dir que fins i tot les vaques poden arribar ací. Eixa és la part més aèria i també la més bonica però no és massa llarga (o anem molt ràpid) de manera que en un tres i no res arribem al punt on l'aigua de la font del Pinello cau en forma de cascada.\nRoure gros al començament de les faixes.\nFaixes del barranc del Pinello.\nAigua de la font del Pinello.\nPer l'esquerra queda la font però decidim seguir recte pensant que és el camí a seguir; greu error per la vora del rierol haguerem pujat a la font i ara ens toca fer una volta per sota els cingles fins que miren als bancals per on hem baixat al barranc. Fent la volta pugem amunt i trobem un senderol que passa per una fonteta on també ix aigua de les nevades da fa un mes. L'aigua ací és abundosa i ix per tots els costats.\nDes de la font trobem un senderol que puja cap a les llomes que queden davant el maset de la Rulla, dalt d'un cingle que salvem per un ample pujador.\nMoleta al Pinello.\nMaset de la Rulla\nArribem així a un assegador que seguim uns metres a la dreta. Ací hi ha un encreuament d'assegadors que van entre parets. Com se'ns fa tard en conte de seguir pels assagadors botem una paret i continuem per l'altra banda, baixant per una clapissa de mal peany a buscar el barranc del Cireral (l'assegador també va però fent més volta).\nConforme baixem el sol va amagant-se i fa més fred així que apretem el pas saltant de pedra en pedra.\nArribem així al barranc del Cireral i el seguim avall sense senda definida.\nBarranquet cap al Cireral.\nPel barranc del Cireral també baixa un fil d'aigua que va engrossant amb l'aigua que suma sota les penyes i cingles de manera que a la part baixa ja en porta un bon toll.\nBaixant trobem un senderol que sequim per l'esquerra i que ens duu a la font de la Castella. Ix tanta aigua que sobreïx i s'escampa per davant la font de manera que no ens podem ni acostar.\nPer la dreta de la font baixa el barranc i fent un salt d'aigua. Nosaltres no podem fer el salt així que busquem i trobem una senda que baixa per l'esquerra molt xafada per les vaques.\nLa senda baixa primer seguint l'assagador recte al barranc d'en Selma però un poc més avall gira a la dreta i travessa el barranc del Cireral sota el salt d'aigua, i fent la volta seguint la cota arriba al punt on la pista de la Gassulla fa una revolta.\nFont de la Castella.\nJa només ens toca seguir pista avall i mentre el sol s'amaga per darrere de les Veroles nosaltres arribem a la Montalbana després d'una ruta preciosa que ens ha servit per fer menys monòtona la setmana.\nPublicat per goterris a 17:33


Descobreix els Càmpings de la Costa Catalana! - Festes Catalunya\nI gaudeix de l’estiu en un càmping ben a prop del mar!\nEstem a les portes de l’estiu! Aquest any, et proposem unes vacances fantàstiques, un estiu de mar i de platja, i gaudint d’un munt d’activitats a l’aire lliure… i no cal que marxis gaire lluny! Dóna un cop d’ull al nostre Top de càmpings de la costa catalana i viu una experiència inoblidable amb els teus… aprofita que els tens ben a prop de casa!\nCÀMPING VICTORIA – Canet de Mar (Barcelona)\nAllotjament: gran varietat de mobile homes. Disposa d’alternatives per a 4, 5 i 6 persones, amb bany propi i totalment equipats. També diferents tipus de parcel·les adaptades a les diferents necessitats dels clients.\nInstal·lacions comunes i serveis: piscina nova, bar, supermercat, parc infantil, zona d’ordinador, zona d’esbarjo…\nActivitats per a totes les edats: inflables, festa de l’escuma, ball cada dissabte, carnaval, festival anual, etc.\nContribueix a la sostenibilitat del medi ambient utilitzant productes de neteja d’ús general ecològics\nCÀMPING LA LLOSA – Cambrils (Tarragona)\nAllotjament: Zona d’acampada, amb parcel·les ben delimitades i amb connexió elèctrica, 98 bungalows amb grans zones de gespa, 36 mobil-homes.\nInstal·lacions comunes i serveis: Piscina tant d’adults com de nens, parc infantil, mini-club amb activitats per a nens de totes les edats, ping-pong, pista multifuncional, bar-restaurant amb menú diari, espectacles nocturns, supermercat, rentadores i tot el confort perquè tothom s’hi senti com a casa.\nDistingit amb el segell de destinació de turisme familiar.\nCÀMPING CLARÀ – Torredembarra (Tarragona)\nAllotjament: tres tipus de parcel·les que s’adapten a les teves necessitats. També disposa de tres bungalows diferents; cadascun amb diferents serveis per garantir la màxima comoditat.\nCada bungalow disposa de barbacoa. L’extens espai a l’aire lliure del càmping és el lloc ideal per a nens i adults.\nUna altra opció per l’allotjament són els estudis, habitatges preparats per una capacitat màxima de 2 adults i 2 nens, que compten amb terrassa amb vistes al mar.\nS’admeten animals domèstics.\nCÀMPING NÀUTIC – L’Ametlla de Mar (Tarragona)\nMobil-homes, per a 4 persones, formats per una habitació amb un llit de matrimoni i una segona habitació amb una llitera, a més de cuina-saló i bany.\nBungalows: per a 4 persones, amb una habitació amb llit de matrimoni i una habitació amb dos llits individuals, amb cuina-saló i bany.\nParcel·les de diferents mides, ja sigui per anar-hi amb tenda, autocaravana o caravana\nIntsal·lacions i serveis generals: supermercat, piscines, pistes de tenis, ping-pong, petanca, zones d’oci infantil i restaurant amb vistes a la fantàstica piscina, enre altres.\nCÀMPING LA TORRE DEL SOL – Miami Platja (Tarragona)\nAllotjament: bungalows, parcel·les, i el Maset, un allotjament en forma de caseta romàntica, per a 2 persones.\nDisposa d’un gran espai aquàtic amb llacunes, piscina i banys d’hidromassatge, gimnàs, un espai wellness per relaxar-se i diverses instal·lacions esportives com l’estadi de futbol de gespa, pista d’handbol, bàsquet, voleibol-platja, pista de tenis i vuit pistes de ping-pong amb enllumenat.\nOfereix diversos bars i restaurants distribuïts al llarg del càmping. Al caure la nit, podràs gaudir de la discoteca i el beach bar a la platja.\nCÀMPING EL CARLITOS – Arenys de Mar (Barcelona)\nAllotjament: disposa d’àmplies parcel·les per a autocaravanes o acampada lliure, a més de bungalows i mobil-homes per a 4 o 5 persones totalment equipats.\nServeis: Banys amb endolls, camp de futbol, telèfon, Bar – Restaurant, activitats, TV, zona wifi, piscina a l’aire lliure, W.C. / W.C. químic, ping-pong, RENFE a 1000 m, rentadora / assecadora, caixa forta, aparcament, dutxes d’aigua calenta, parc infantil, petanca, bústia de correus, botiga, connexió elèctrica per caravanes, i lloc de socors.\nIdeal per gaudir del contacte directe amb la natura i d’un munt d’activitats esportives i d’aventura.\nCÀMPING ESTANYET – Montsià (Tarragona)\nAllotjament: Parcel·les, 3 diferents tipus de bungalows amb capacitat per fins a 4 o 5 persones, equipats amb totes les comoditats (cuina elèctrica, bany privat, terrassa, mobles i alguns estris…)\nServeis: Restaurant, zones de joc, piscina, zona esportiva, cafè lounge…\nGran varietat d’activitats i d’animació: activitats nàutiques, un “mini-club”, animació per a nens i adults, lloguer de bicicletes…També activitats i excursions puntuals, pensades per a tota la família, adaptades a cada època de l’any.\nCÀMPING EL MASET – Begur (Girona)\nCompten amb: Parc infantil, zona pícnic, piscina, recepció, restaurant, terrassa, sala de jocs, sala de tonificació, zona esportiva i sala d’ordinadors amb internet, entre altres.\nTransmet un ambient tranquil i familiar, ideal per gaudir d’una estada fantàstica i treure el màxim profit a la seva idíl·lica ubicació. El càmping està obert des del 30/04 fins al 30/09.\nCÀMPING BELLA TERRA – Girona (Blanes)\nDisposa de confortables bungalows de fusta i parcel·les de màxim confort.\nTé accés directe a la platja de S’Abanell, on trobaràs una àmplia oferta de serveis destinats a l’oci, la gastronomia, el senderisme, la cultura…\nEls amants dels esports podran gaudir d’unes fantàstiques instal·lacions esportives: 2 pistes de pàdel, 2 camps futbol 7, pista de vòlei platja, mini-bàsquet, tennis i pistes de petanca. També hi ha 4 piscines: 2 piscines infantils, una amb relaxants bombolles i una altra per a adults.\nCÀMPING AMPOLLA PLAYA – L’Ampolla (Barcelona)\nUn càmping familiar i acollidor, situada la mateixa platja del poble pesquer de L’Ampolla, famós per la seva gastronomia i les tranquil·les platges i cales. A la porta del Parc Natural del Delta de l’Ebre (Tarragona), de gran interès turístic pel seu espectacular paisatge\nDisposa d’àmplies parcel·les de gespa amb ombra, zona infantil recreativa, activitats d’animació, bar-restaurant, supermercat i wifi, una nova piscina de mides molt generoses, una zona amb fantàstiques pistes de pàdel, 6 tipus de bungalows i parcel·les per a autocaravanes. També lloguen mobilhomes i caravanes totalment equipades.\nCÀMPING LA GAVIOTA – Sant Pere Pescador (Girona)\nCàmping familiar i de tracte proper, ideal per a famílies amb nens petits. Emplaçament excepcional a la Costa Brava, Girona, Alt Empordà. Directament a la platja de Sant Pere Pescador, a la Badia de Roses.\nAllotjaments: mobilhomes davant de la platja o al centre del càmping, parcel·les des de 70 m2, ombrívoles i amb gespa, bungalows còmodes per a 4 o 5 persones.\nAccés a cursos de kitesurf, windsurf, paddle surf, ioga, lloguer de bicicletes i material aquàtic. Activitats per a grans i petits.\nCÀMPING INTERNACIONAL DE CALONGE – Calonge (Girona)\nEn un ambient familiar, el càmping disposa de bungalows, mobil-homes, tendes i parcel·les amb molta ombra. Està equipat amb dues piscines i una piscina infantil.\nEsports i oci: Tennis, bàsquet, futbol, petanca, voleibol, ping pong, golf, senderisme, windsurf, caiac, submarinisme, pesca, BTT, hípica… Els nens podran anar al club infantil on els proposarem activitats, animacions i tornejos.\nRestaurant i bar amb televisió, cafeteria, menjar per emportar, accés al wifi (de pagament), rentadora i assecadora, àrea de barbacoes.


S´Encalladora | HISTÒRIESDEMAR\nPublicat el Abril 6, 2015 per manelts\nS’Encalladora, Mariblanca o illa Blanca, és un immens aflorament rocós situat just davant del Cap de Creus. De punta a punta fa sis-cents metres de llarg, cosa que la converteix en l’illa més llarga de casa nostra. Té molt poca alçada, el seu punt més elevat està a uns 35 metres sobre el nivell del mar.\nSegons el llegendari popular l’illa era un dels llocs preferits pels pirates per a amagar-hi els seus botins.\nS´encalladora es troba just davant del Cap de Creus, desprotegida de la tramuntana\nExposada directament a la tramuntana és reserva integral del Parc Natural de Cap de Creus. Al seu costat exterior està prohibida la navegació. S´encalladora està separada del cap de Creus pel freu de Sa Clavaguera, un pas d’uns cinquanta metres d’amplada que és el canal de navegació protegit del vent del nord. Un cop travessat el freu ens trobem totalment desprotegits i la tramuntana forma un espectacle digne d’admirar.\nLes dues cales més properes a l´illot són Cala Culip al mar d´amunt, en ple Pla de Tudela i Cala Fredosa al mar d´avall.\nS´encalladora és una Reserva Natural Integral del Cap de Creus\nDes del punt de vista geològic, S´Encalladora és formada per una base esquistosa, de color més fosc, sobre la que hi reposen pegmatites en forma de blocs, de color molt més clar que, creen una veritable museu geològic a cel obert. Els esquistos són roques metamòrfiques formades en primer lloc a causa d’elevades pressions i temperatures i les pegmatites s’originen a partir de la solidificació del magma entre les primeres aprofitant les esquerdes. L’erosió diferencial dels materials que formen l’illa creen formes espectaculars.\nMalgrat el que pugui semblar des de terra, l’illa presenta una riquesa botànica de primer ordre. Plantes adaptades a la precarietat ambiental, rareses i endemismes únics. Plantes que creixen prostardes i tenen forma de coixinet, entre les que destaquen: el fonoll marí (Crithmum maritimum), la verdolaga marina (Halimione portulacoides), la salsona ( Inula crithmoides) o l´ensopegra (Limnolium tremolsii)\nLa navegació per l´illa només està permesa pel freu\nUna de les curiositats del rocam és la presencia de dos petits bassals d’aigua dolça que és aprofitada per les nombroses aus que hi nidifiquen.\nJust abans de creuar el Cap de Creus, encara en el mar d´avall, es troba la cova de l´Infern, una cavitat en forma d’arc entre els esquistos. Hi ha qui diu que el nom es deu als primers raigs de Sol del dia que al ser reflectits per l’aigua donen una tonalitat vermellosa talment com si estiguéssim a l´infern.\nA l’extrem més oriental de S´Encalladora es pot observar l’illa de Massa d´Oros o Sa Rata, aquest sí que és veritablement el punt més oriental del nostre país, però això és una altre històriademar.\n5 pensaments sobre “S´Encalladora”\nJOAN CARLES el Abril 6, 2015 a les 8:12 pm va dir:\nManel, ets un pou de ciència\nMartí el Abril 7, 2015 a les 7:37 am va dir:\nT’has deixat tota la part submarina! si és singular per dalt, per baix….\ndanigras el Abril 7, 2015 a les 10:28 am va dir:\nIeps un apunt ! La més gran es la Meda gran si no vaig errat, en fa uns 500 per 635 si no vaig errat, crec que per 15 metres es un pel més llarga que s’encalladora, però ja sabem que la mida no importa !\nAviam si fas una bona crònica del Simposium que l’espero en candeletes 😉\nRetroenllaç: Biodiversidad en la isla de S’Encalladora (Reserva Natural Integral de Cap de Creus) – VIMAR


Notícies Costa Daurada - Puigdemont promet el càrrec sense esmentar al Rei ni la Constitució\nPuigdemont promet el càrrec sense esmentar al Rei ni la Constitució\nDimarts, 12 Gener 2016 21:11\nACN Barcelona/ Carles Puigdemont ha pres possessió com a 130è president de la Generalitat prometent “fidelitat a la voluntat del poble de Catalunya representat pel Parlament”.\nAquesta és la fórmula de pregunta que ha utilitzat la presidenta del Parlament, Carme Forcadell, saltant-se el protocol d’un reial decret, que estableix que un càrrec de l’administració ha de prometre “lleialtat al Rei i guardar la Constitució”. Davant la pregunta de Forcadell, Puigdemont s’ha limitat a dir: “Sí, prometo”. En el seu primer discurs com a president de la Generalitat, Puigdemont ha argumentat que la fórmula de prometatge respon a un “cercle virtuós de legitimitat democràtica indiscutible”.\n“He promès el càrrec de 130è president de la Generalitat explicitant aquesta lleialtat al Parlament i poble de Catalunya, entenent que el Parlament escull el president i el poble escull Parlament, en un cercle virtuós de legitimitat democràtica indiscutible”, ha assegurat Puigdemont en l’inici del seu primer discurs com a president de la Generalitat. Des del Saló Sant Jordi del Palau, ha defensat que les esperances dels ciutadans (millors condicions de vida, drets bàsics garantits i qualitat dels serveis públics) no es poden garantir amb les eines actuals.\n“Amb el que ens han deixat no ho podem fer. Estem ofegats i humiliats financerament, menystinguts en la nostra identitat i llengües, per tant, ens calen les eines per garantir tot això”, ha insistit. En aquest context, s’ha compromès a “no permetre que es faci de qualsevol manera” i a fer-ho bé.\nI ha establert els “grans propòsits” que vol seguir en el seu mandat: treballar per garantir, estabilitzar i asserenar. Puigdemont considera que cal explicar més i millor als ciutadans per tal d’implicar més gent. I és que, segons el nou president de la Generalitat, cal estabilitzar per consolidar les majories que ho facin possible a través d’un debat que s’ha de regir pel “màxim respecte i serenor”.\nAixí mateix, ha defensat que cal completar tots els treballs per desplegar el pla de govern i garantir la “solvència jurídica” de totes les decisions que prengui l’executiu. El nou president ha volgut seguir el fil de les metàfores marineres que ha caracteritzat Mas citant un poeta turc: “el més bonic del mar és el que no hem navegat”. Una frase que Puigdemont ha dedicat al fins ara president de la Generalitat com a símbol del viatge que es reprèn a partir d’ara.\nPuigdemont ha clos el seu primer discurs com a president de la Generalitat defensat que “impossible és només una opinió” i ha afegit una altra cita, en aquest cas de l’escriptor i periodista Gaziel: “Sóc fal·lible però insubornable”.\nEn l’acte solemne, que ha acabat amb la interpretació de l’Himne Nacional de Catalunya, Mas ha simbolitzat el traspàs al capdavant de la Generalitat col·locant a Puigdemont el distintiu propi del càrrec. Fórmules de prometatgeUn reial decret del 1979 estableix que en els actes de presa de possessió de càrrecs o funcions públiques a l’administració s’ha de respondre la següent pregunta: ‘Jureu o prometeu per la vostra consciència i honor complir fidelment les obligacions del càrrec amb lleialtat al Rei, i guardar i fer guardar la Constitució com a norma fonamental de l’Estat?’.\nArtur Mas, en els actes de presa de possessió tant del 2010 com del 2012 va respondre a aquesta pregunta prometent fidelitat al Rei i a la Constitució, però va afegir la promesa de ser fidel també al poble de Catalunya amb la fórmula: “Sí, ho prometo amb plena fidelitat al poble de Catalunya”, va dir.Puigdemont, quan va prendre possessió com a alcalde de Girona, va prometre “per imperatiu legal”.\nDarrera modificació elDimarts, 12 Gener 2016 22:02\nMés en aquesta categoria: « JxSí i la CUP tanquen un acord d'última hora per una investidura sense Mas L'Advocacia de l'Estat vol estudiar si es pot impugnar la presa de possessió de Puigdemont en no jurar la Constitució »\n21-06-2018 Visites:773 Versió impresa


Vinyoli és un dels autors més que sempre troba un racó al Littetarum. El cantautor Xavi Múrcia s'encarrega de recitar, cantar i musicar els versos del poeta en un espectacle titulat 'A través de Vinyoli', que tancarà la fira d'espectacles literaris de Móra d'Ebre. Una paraula accentuada per un coixí musical en què ressonen llenguatges com els del folk, la cançó d’autor o el rock més orgànic. Cançons d’altura per a versos eterns.\nVinyoli és un dels autors més que sempre troba un racó al Littetarum. El cantautor Xavi Múrcia s’encarrega de recitar, cantar i musicar els versos del poeta en un espectacle titulat ‘A través de Vinyoli’, que tancarà la fira d’espectacles literaris de Móra d’Ebre. Una paraula accentuada per un coixí musical en què ressonen llenguatges com els del folk, la cançó d’autor o el rock més orgànic. Cançons d’altura per a versos eterns. Roger Vilà Padró va assistir a la preestrena del recital, a Argelaguer, i ho explica a Núvol.\nSopar calent, dona, llit. Coses senzilles en aparença. Això és Vinyoli. Això és Xavi Múrcia. Ara ajunteu-los, i veureu què passa.\nDe tant en tant, només molt de tant en tant, passa que algú que ha escrit uns versos extraordinaris, envejats i admirats pels més grans poetes, ensopega amb un altre algú que els cedeix una música i una veu que hauríeu dit destinades des del primer dia a cantar aquells versos únics. I quan això passa la fusió d’aquells versos amb aquella música i aquella veu dóna com a resultat un cant davant el qual els qui tenen la sort de gaudir-ne poden experimentar què sentia Ulisses, lligat al pal, en escoltar les sirenes.\nAvui el Teatre Auditori de Sant Cugat s’omplirà amb una esquadra d’Ulisses que podran gaudir del cant de les sirenes, una ocasió excepcional que us recomano que no deixeu passar de llarg. El poeta: Joan Vinyoli. La música i la veu: Xavi Múrcia. El resultat: A través de Vinyoli. Quan arribes a pensar que Vinyoli devia haver escrit aquells versos perquè algú els cantés com ho fa Xavi Múrcia, per força aquest artista descomunal ha hagut de fer una bona feina. Ho vaig constatar després d’assistir a la preestrena de l’espectacle, que va tenir lloc a Argelaguer el passat desembre.\nEn primer lloc, entens que hi ha al darrere de tot una molt bona lectura de la poesia vinyoliana, una capacitat enorme d’entrar en el discurs del poeta, d’amarar-s’hi, de comprendre’l. M’arriscaria a dir més: de compartir-lo fins i tot.\nD’aquesta immersió en surt una interpretació doblement exquisida, ja que l’exquisidesa ateny les dues accepcions del terme: la manera com el Xavi lector interpreta els versos i la manera com el Xavi músic interpreta les cançons que ell mateix ha compost.\nAl llarg de 50 minuts, Xavi Múrcia, acompanyat per Albert Vila (baix i banjo) i Xali Oliver (bateria, percussions i guitarró), esdevé un mèdium que ens acosta la poesia de Vinyoli per mitjà d’una selecció molt personal, on alguns dels poemes més coneguts (“Sunt lacrimae rerum”, “La paraula”, “Amb ronca veu”) s’il·luminen al costat de textos menys antologats (“Cançó blava”, “Aplec”).\nPerò, en certa manera, parlar d’aquest espectacle és trair-lo. Després d’assistir-hi sols el silenci pot emplenar el buit que et deixa la música quan cessa. El silenci que et permet pair el que has vist, el que has escoltat. El que has viscut per recordar-ho molt de temps.\nvoldria rebre a ser possible informació sobre les vostres activitats


Casa Mediterrànea en planta, Cabrils.:.Best MARESME \nInici Cabrils Código: C - 287\nCasa Mediterrànea en planta, Cabrils\nCasa envoltada de pins a Cabrils. Accés per un camí privat directe a la propietat. Una sola planta, gran jardí, piscina\nEn una gran parcel·la de 1200 m2 envoltada de vegetació mediterrània de la regió i els grans pins, tenim aquesta bonica casa a la venda a Cabrils, amb precioses vistes. Un camí privat, el principal accés per als cotxes, condueix al jardí amb una gran piscina, amb vistes al mar i de la casa.\nLes dimensions i forma de la parcel·la garanteixen absoluta privacitat. La propietat en venda està construïda en una sola planta més soterrani, un ampli distribuïdor, un gran saló menjador, tot amb accés a un porxo ia la piscina amb vistes al mar i una àmplia i assolellada cuina que té accés privat al jardí davanter i zona de barbacoa.\nLa primera planta disposa de 3 dormitoris dobles, bany complet i dos d'ells en suite, a la planta soterrani un gran celler, garatge per a 5 cotxes i bany complet.\nVull més informació d'aquesta casa amb codi C - 287